Sébastien Châteillon

Sébastien Châteillon, latinigite: Castellio (pseŭdonimoj: Martinus Bellius, Basilius Monfortius, Georg Kleinberg; naskiĝinta en 1515 en Saint Martin du Fresne, mortinta en la 29-a de decembro 1563 en Bazelo) estis franca protestanta teologo.

 Vivo 
Castellio pasigis la junajn jarojn en Savojo en malriĉeco. Sian kleriĝon li memstare akiris ankaŭ aliĝante al humanistaj rondoj. Post konvertiĝo al protestantismo li venis en 1540 Strasburgon kie li amikiĝis kun Kalvino. Je ties instigo oni venigis lin al Ĝenevo por farigi lin lerneja rektoro, kie li ankaŭ publikigis diversajn instrumaterialojn. Pro liaj liberalaj vidpunktoj pri la Alta Kanto de Salomono iĝis malproksimiĝo de Kalvino. Li demisiis en 1544 kaj transloĝiĝis Bazelon.

Naŭ jarojn li devis atendi tie je nova dungiĝo havante problemojn perlabori la vivon de sia familianoj. En 1551 aperis lia majstroverko Biblia Sacra latina, nova latina traduko de la Biblio kun komentoj. La anonima skribaĵo De haereticis an sint persequendi, skribita post la maljustega ekzekuto de Mikaelo Serveto, ankaŭ estis de li. Sed la aŭtoritatoj de Bazelo malpermesis ties preson kaj ĝi aperis ne antaŭ 1612, en Nederlando. Post kiam Châteillon fariĝis profesoro pri greka literaturo en Bazelo li surloke ne tiom efikis: precipe en Nederlando liaj ideoj trovis favoran aŭskultantaron.

 Vidu ankaŭ 
 Johano Oporino

 Eksteraj ligiloj 


 Stefan Zweig pri Castellio 
 Wolfgang Stammler: Aufruhr in Calvins Gottesstaat.
 Biografio ĉe NDB.

Kategorio:Francaj renesancaj humanistoj
Kategorio:Latinlingvaj verkistoj
Kategorio:Francaj kalvinismaj teologoj
Kategorio:Francaj filologoj
Kategorio:Akademianoj